
DR. 30.11.2010 112 

 
Tuan Pengerusi:  Ahli Yang Berhormat, Ahli Yang Berhormat, apabila 

saya dengar Yang Berhormat berhujah tadi, saya sebenarnya boleh minta Yang 
Berhormat berhenti kerana pada hemat saya, apa yang disebut tadi itu adalah 
tuduhan semata-mata dan Yang Berhormat sedia maklum bahawa apabila kita 
menuduh, apa lagi kalau menyebut nama-nama syarikat atau nama-nama individu, 
kalau Yang Berhormat yakin atas apa yang dihujahkan itu, bawa usul. Akan tetapi 
atas budi bicara saya yang saya fikir perlu dijawab oleh Menteri untuk kepentingan 
rakyat, maka saya biarkan Yang Berhormat. Maka, jangan ganggu kalau Menteri 
menjawab. Saya minta perhatian kepada semua Yang Berhormat kepada hal 
seperti ini kerana itu budi bicara saya.  Sila. 

Dato’ Seri Utama Dr. Rais Yatim:  Terima kasih Tuan Pengerusi. 
Jelutong ini bila kena pada badan, gatal – sebab jarang kena. Tuan Pengerusi, 
saya putuskan beginilah. Beliau tadi mengatakan, “I put it to you.” – katanya. Saya 
pun terkejut Tuan Pengerusi, sebab saya fikir ini bukan mahkamah. Hanya di 
mahkamah orang berkata, “I put it to you. Saya taruk sama awak.” [Ketawa]  Akan 
tetapi kita di sini sebagai Ahli Parlimen, tidak payahlah “I put it to you”. Saya 
faham. [Bercakap dalam bahasa Mandarin]  [Ketawa]  Dengan izin. 

Jadi Tuan Pengerusi, saya terasa cara mereka mendera kita sebelah sini 
memang cukup hebat, tetapi kita tidak hilang equilibrium, dengan izin.  [Tepuk]  
Oleh itu, kita tetap menyatakan apa yang harus kita perjuangkan. Apa salahnya 
kalau Perdana Menteri bertemu dengan para industrialis? Setiap minggu beliau 
pun bertemu sedemikian. Rakan saya, Menteri Perdagangan Antarabangsa dan 
Industri bertemu tiap minggu juga. Kalau Perdana Menteri bertemu dengan kapten 
industri berkenaan, biar beliau dengar sendiri. Jadi, saya pun hadir tempoh hari 
iaitu dua hari yang lalu, di mana Yang Amat Berhormat Perdana Menteri 
mengadakan pertemuan dengan ketua-ketua industri bersama saya sekali dan 
juga penasihat ekonomi negara kita membincangkan apa yang harus kita lakukan 
untuk masa depan berhubung dengan komunikasi.  

Jadi Yang Berhormat, itulah yang sempat saya sebutkan dan sama ada 
kita akan mengadakan cara lelong ataupun cara peraturan yang baru, pokoknya 
kita jangan hilang sumber kewangan negara kita. Oleh kerana hal ini sudah 
ditimbulkan sedemikian rupa, sebaik-baiknya adalah dikombinasikan kaedahnya 
iaitu sambil menerima premium yang tinggi untuk kerajaan, kerajaan juga perlu 
menimbang orang-orang yang baru hendak masuk ke dalam industri. Kedua-dua 
kaedah ini tentu sekali akan merancakkan lagi sektor komunikasi kita, yakni 
mereka yang mempunyai inovasi akan dapat peluang dan mereka yang 
mempunyai modal untuk dipersembahkan kepada kerajaan juga akan mendapat 
faedah daripadanya.   

Tuan Pengerusi, saya rasa tidak adil bagi kita menyebut nama-nama di 
sini sehinggakan orang-orang itu belum diadili oleh mereka yang menyelidik atau 
menyiasat.  Kalau sekiranya ada apa-apa yang silap salah di perenggan tertentu, 
biarkan pihak berkuasa menjalankan tugasnya dan kita jangan membuat hukuman 
di sini, sebab mereka tidak berpeluang untuk mempertahankan diri mereka.   

Tuan Pengerusi, tentang televisyen yang menyiarkan cerita seram yang 
dibangkitkan oleh sahabat saya dari Kubang Kerian, pagi tadi saya telah jawab. 
Akan tetapi sebagai rumusan, bolehlah saya kemukakan begini. Dari 155 filem 
yang ditayangkan oleh RTM, hanya 0.8% atau hampir 1% sahaja yang melibatkan 
kisah-kisah atau cerita horror, seram. Soal bagi kami di RTM ialah jika Lembaga 
Penapis Filem sudah meluluskan, maka kami di kementerian terpaksa 
membenarkan filem itu ditayangkan.   



Tuan Pengerusi: Ahli Yang Berhormat, Ahli Yang Berhormat, apabila. saya dengar Yang Berhormat berhujah tadi, saya sebenarnya boleh minta Yang Berhormat berhenti kerana pada hemat saya, apa yang disebut tadi itu adalah tuduhan semata-mata dan Yang Berhormat sedia maklum bahawa apabila kita menuduh, apa lagi kalau menyebut nama-nama syarikat atau nama-nama individu, kalau Yang Berhormat yakin atas apa yang dihujahkan itu, bawa usul. Akan tetapi atas budi bicara saya yang saya fikir perlu dijawab oleh Menteri untuk kepentingan rakyat, maka saya biarkan Yang Berhormat. Maka, jangan ganggu kalau Menteri menjawab. Saya minta perhatian kepada semua Yang Berhormat kepada hal seperti ini kerana itu budi bicara saya. Sila. Dato' Seri Utama Dr. Rais Yatim: Terima kasih Tuan Pengerusi. Jelutong ini bila kena pada badan, gatal- sebab jarang kena. Tuan Pengerusi, saya putuskan beginilah. Beliau tadi mengatakan, "I put it to you."- katanya. Saya pun terkejut Tuan Pengerusi, sebab saya fikir ini bukan mahkamah. Hanya di mahkamah orang berkata, "I put it to you. Saya taruk sama awak." [Ketawa] Akan tetapi kita di sini sebagai Ahli Parlimen, tidak payahlah "I put it to you". Saya faham. [Bercakap dalam bahasa Mandarin] [Ketawa] Dengan izin. Jadi Tuan Pengerusi, saya terasa cara mereka mendera kita sebelah sini memang cukup hebat, tetapi kita tidak hilang equilibrium, dengan izin. [Tepuk] Oleh itu, kita tetap menyatakan apa yang harus kita perjuangkan. Apa salahnya kalau Perdana Menteri bertemu dengan para industrialis? Setiap minggu beliau pun bertemu sedemikian. Rakan saya, Menteri Perdagangan Antarabangsa dan Industri bertemu tiap minggu juga. Kalau Perdana Menteri bertemu dengan kapten industri berkenaan, biar beliau dengar sendiri. Jadi, saya pun hadir tempoh hari iaitu dua hari yang lalu, di mana Yang Amat Berhormat Perdana Menteri mengadakan pertemuan dengan ketua-ketua industri bersama saya sekali dan juga penasihat ekonomi negara kita membincangkan apa yang harus kita lakukan untuk masa depan berhubung dengan komunikasi. Jadi Yang Berhormat, itulah yang sempat saya sebutkan dan sama ada kita akan mengadakan cara lelong ataupun cara peraturan yang baru, pokoknya kita jangan hilang sumber kewangan negara kita. Oleh kerana hal ini sudah ditimbulkan sedemikian rupa, sebaik-baiknya adalah dikombinasikan kaedahnya iaitu sambil menerima premium yang tinggi untuk kerajaan, kerajaan juga perlu menimbang orang-orang yang baru hendak masuk ke dalam industri. Kedua-dua kaedah ini tentu sekali akan merancakkan lagi sektor komunikasi kita, yakni mereka yang mempunyai inovasi akan dapat peluang dan mereka yang mempunyai modal untuk dipersembahkan kepada kerajaan juga akan mendapat faedah daripadanya. Tuan Pengerusi, saya rasa tidak adil bagi kita menyebut nama-nama di sini sehinggakan orang-orang itu belum diadili oleh mereka yang menyelidik atau menyiasat. Kalau sekiranya ada apa-apa yang silap salah di perenggan tertentu, biarkan pihak berkuasa menjalankan tugasnya dan kita jangan membuat hukuman di sini, sebab mereka tidak berpeluang untuk mempertahankan diri mereka. Tuan Pengerusi, tentang televisyen yang menyiarkan cerita seram yang dibangkitkan oleh sahabat saya dari Kubang Kerian, pagi tadi saya telah jawab. Akan tetapi sebagai rumusan, bolehlah saya kemukakan begini. Dari 155 filem yang ditayangkan oleh RTM, hanya 0.8% atau hampir 1% sahaja yang melibatkan kisah-kisah atau cerita horror, seram. Soal bagi kami di RTM ialah jika Lembaga Penapis Filem sudah meluluskan, maka kami di kementerian terpaksa membenarkan filem itu ditayangkan.